《题画》
清代·上鉴

江树迷离鸥自浴，江云飘尽春山绿。渡头小艇卖鱼归，月映斜扉满篱竹。

读书楼静倚栏杆，一望烟霞碧落寒。奇幛插天藏古寺，危泉悬壁露岩滩。

玉笙声断莺啼处，狼藉落花飞不去。将身欲置画图间，相与神仙觅往还。

作者简介：上鉴，号辉宗，长洲人，吴氏女，原名琪，字蕊仙，一字佛眉。有《香谷焚馀草》、《佛眉新旧诗》。